নগাঁও জিলাৰ চামগুৰি ৰঙাগড়াত অৱস্থিত ফুড ক্ৰাফ্ট প্ৰতিষ্ঠানত দেওবাৰৰ পৰা আৰম্ভ হয় স্বচ্ছতা অভিযানৰ এপষেক। অনুষ্ঠানৰ আৰম্ভণিতে মুখ্য অতিথি হিচাপে উপস্থিত থকা নগাঁও জিলাৰ অতিৰিক্ত উপযুক্ত গৌৰী শংকৰ দাস আৰু কলিয়াবৰ মহকুমাৰ মহকুমাধিপতি বিতুপন নেওগক প্ৰতিষ্ঠানখনৰ ফালৰ পৰা আদৰণি জনায়।
ইয়াৰ পাছতে বাৰেৰহনীয়া সাংস্কৃতিক অনুষ্ঠানেৰে মুকলি সভা অনুষ্ঠিত হয়। প্ৰতিষ্ঠানখনৰ অধ্যক্ষা বৰ্ণালী বৰুৱা চক্ৰৱৰ্তীয়ে উদ্দেশ্য বাখ্যা কৰা আৰু ফেকালেটৰ প্ৰৱাল শৰ্মা বৰদলৈ, গৌতম ভাৰ্গৱ আৰু চন্দন বেজবৰুৱাই আতঁ ধৰা অনুষ্ঠানটোত মহকুমাধিপতি বিতুপন নেওগ আৰু অতিৰিক্ত উপযুক্ত গৌৰী শংকৰ দাসে সাৰুৱা ভাষণ প্ৰদান কৰে।
এই অনুষ্ঠানতে বিহু নৃত্য, ঝুমুৰ নৃত্যৰ লগতে শিক্ষাৰ্থী সকলে স্বচ্ছতাৰ ওপৰত এখনি নাটক প্ৰদৰ্শনী কৰি উপস্থিত লোকক আকৰ্ষিত কৰা পৰিলক্ষিত হয়।
দেওবাৰৰ পৰা ৩০ চেপ্টেম্বৰলৈ এপষেক জোৰা কাৰ্যসূচীৰ পৰৱৰ্তী সময়ত অতিথিদ্বয়ৰ জৰিয়তে গছপুলি ৰোপণ কাৰ্যসুচী অনুষ্ঠিত হোৱাৰ লগতে প্ৰতিষ্ঠানখনৰ ফালৰ পৰা স্বচ্ছতা অভিযানৰ এপষেকৰ শুভাৰাম্ভণি হিচাপে হাতে হাতে জাৰু লৈ চাফাই কৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
